Diari Oficial de la Generalitat Valenciana


Sumari del DOGV 4071, del 24-08-2001 (2001/8486)

RESOLUCIÓ de 13 d'agost de 2001, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, convocades per l'ordre de 6 de juny de 2001 (DOGV núm. 4.031, 28.06.2001).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8486


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 d'agost de 2001, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, convocades per l'ordre de 6 de juny de 2001 (DOGV núm. 4.031, 28.06.2001). [2001/8486]
  
Per l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001), es van convocar subvencions per al desenrotllament dels programes de garantia social, regulats en l'Ordre de 24 de febrer de 2000 (DOGV núm.3708 de 14 de març de 2000), modificada per Ordre de 16 de març del 2001 (DOGV 3971, 2.04.2001).
  
Examinades les sol·licituds d'ajudes presentades per les entitats promotores, i valorats els projectes socioeducatius presentats en funció dels criteris i les prioritats establits en l'Ordre anteriorment citada.
  
Vista la proposta de concessió de les ajudes que eleva la Comissió Mixta de garantia social creada a tal efecte, en compliment del que preceptua l'apartat 7 de la citada Ordre de Convocatòria.
  
I amb subjecció a la competència que per delegació m'atorga l'apartat 8 i la disposició transitòria de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001),
  
RESOLC
  
Primer
  
1. Aprovar la concessió de subvencions per al desenrotllament de la primera fase dels programes de garantia social de les modalitats de Iniciació Professional i per a Alumnes amb Necessitats Educatives Especials, a les entitats promotores que figuren en l'annex I i segons els perfils professionals i els imports que s'indiquen.
  
La relació dels programes de garantia social aprovats i que figuren en este annex es complementa amb els programes de les modalitats d'Iniciació Professional i per a Alumnes amb Necessitats Educatives Especials aprovats per la Conselleria d'Economia, Hisenda i Ocupació per mitjà de resolució del director del Servei Valencià d'Ocupació i Formació, d'acord amb la disposició addicional segona punt 2. de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001), per mitjà de la qual se'ls atorga les ajudes per al seu desenrotllament corresponents al capítol IV o tranferències corrents.
  
2. Aprovar la concessió de les ajudes corresponents al capítol VII o subvencions de capital, segons consta en l'annex II, per als programes a resoldre per la Conselleria d'Economia, Hisenda i Ocupació.
  
3. Denegar les sol·licituds dels programes que figuren en l'annex III, modalitats Iniciació Professional i per a Alumnes amb Necessitats Educatives Especials:
  
a) Per no haver aconseguit la puntuació suficient i haver-se esgotat la línia pressupostària corresponent, o
  
b) Pels motius que s'indiquen, causa de denegació.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu número, i a càrrec de les línies T1310000 i T2250000 de la secció, servei i programa 421.30, pels imports respectius especificats per a cada programa en l'annex I per al desenrotllament de la primera fase.
  
Tercer
  
Els programes de garantia social es realitzaran en 2 fases, segons el que establixen l'apartat l'apartat 8 de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001).
  
Per a l'aprovació de la segona fase, s'estarà al que disposa en l'apartat 8.5 de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001).
  
Per als programes relacionats en l'annex I, el termini de presentació de la documentació de justificació econòmica a la Conselleria de Cultura i Educació, finalitzarà per a la part C o subvencions de capital el 30 d'octubre de 2001 i per a les parts A i B o tranferències corrents el 7 de gener de 2002, si bé les entitats promotores podran avançar les justificacions a partir de l'1 de desembre de 2001.
  
El pagament de la subvenció es farà efectiu en els termes que s'indica en l'apartat onze de l'Ordre de convocatòria.
  
Quart
  
Per a les modalitats d'Iniciació Professional i per a Alumnat amb Necessitats Educatives Especials la primera fase comprendrà des del 5 de setembre fins al 31 de desembre de 2001, i a efectes lectius des del 15 de setembre del dit any.
  
La dita fase constarà de 300 hores lectives, i la segona serà de 600 hores.
  
Cinqué
  
En compliment de l'apartat cinqué de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001), el material imprés divulgatiu dels programes de garantia social així com la retolació de les instal·lacions on es porten a terme els programes s'ajustarà al model i instruccions indicades en l'annex VI a la present resolució.
  
Sisé
  
En el termini de 15 dies des de la data d'inici del curs, les entitats promotores presentaran la documentació d'inici a la Direcció General d'Ordenació i Innovació Educativa i Política Lingüística, que constarà de:
  
a) Annex IV a la present resolució degudament emplenada.
  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.2 de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001).
  
c) Fotocòpia compulsada de la documentació acreditativa de la titulació i/o experiència professional de l'equip docent.
  
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
  
e) Fotocòpies compulsades d'aval bancari i de la corresponent carta de pagament de fiança (Servei Territorial d'Hisenda). Només per a entitats sense ànim de lucre que trien rebre l'acompte del 40% en virtut de l'article 47 bis del Text Refós de la Llei d'Hisenda Pública, introduït per la Llei 8/95 de 29.12.1995.
  
f) Escrit-notificació, firmat i segellat, en què s'especifique que l'entitat sense ànim de lucre, anticipa els diners, justificant la despesa abans del 7 de gener de 2001.
  
g) Annex V a la present resolució, estadística, degudament emplenat.
  
Seté
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
  
Huité
  
La Conselleria de Cultura i Educació queda facultada per a procedir a la minoració, o al reintegrament total si s'escau, de la subvenció concedida en els supòsits previstos en l'apartat 14 de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001) i queda, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.
  
Nové
  
L'entitat promotora quedarà obligada a justificar en imprés o suport informàtic normalitzat, les quantitats aportades per a la realització del programa en la seua segona fase quan finalitze, redactant una memòria d'acord amb el que establix l'apartat 24 de l'Ordre de Convocatòria de subvencions per al desenrotllament dels programes de garantia social.
  
Els impresos o suport informàtic normalitzats de justificació de despeses de la segona fase podran arreplegar-se en les direccions territorials de Cultura i Educació per a les modalitats d'Iniciació Professional i per a Alumnat amb Necessitats Educatives Especials.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, amb l'estudi previ per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, al final del programa.
  
Deu
  
En compliment del que establix l'apartat 11 de l'Ordre conjunta de 24 de febrer de 2000, modificada per Ordre de 16 de març del 2001 (DOGV 3971, 2.04.2001), les conselleries de Cultura i Educació, i d'Economia, Hisenda i Ocupació, a través de les direccions territorials de Cultura i Educació, per a les modalitats d'Iniciació Professional i per a Alumnes amb Necessitats Educatives Especials, i a través de les direccions territorials d'Ocupació per a la modalitat de Formació Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que establixen la Ordre conjunta de 24 de febrer de 2000 de les conselleries de Cultura, Educació i Ciència, i d'Ocupació, modificada per Ordre de 16 de març del 2001 (DOGV 3971, 2.04.2001), i la l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV núm. 4.031, 28.06.2001), per la present resolució i per la Resolució de la Direcció General d'Ordenació i Innovació Educativa i Política Lingüística que regula el seu funcionament i organització acadèmica.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.